CELEX: 22018A0731(01)
Language: hu
Date: 2018-08-01 00:00:00
Title: Jegyzőkönyv az Európai Unió és az Elefántcsontparti Köztársaság közötti halászati partnerségi megállapodás végrehajtásáról (2018–2024)

31.7.2018   
               
               
                  HU
               
               
                  Az Európai Unió Hivatalos Lapja
               
               
                  L 194/3
               
            
         JEGYZŐKÖNYV
         az Európai Unió és az Elefántcsontparti Köztársaság közötti halászati partnerségi megállapodás végrehajtásáról (2018–2024)
         
            1. cikk
            Alkalmazási időszak és halászati lehetőségek
            
               1.   2018. augusztus 1-től hatéves időtartamra az Európai Unió és az Elefántcsontparti Köztársaság közötti halászati partnerségi megállapodás (a továbbiakban: a megállapodás) 5. cikke szerint engedélyezett halászati lehetőségek a következők:
               
                           —
                        
                        
                           fagyasztóval felszerelt kerítőhálós tonhalhalászhajók: 28 hajó,
                        
                     
                           —
                        
                        
                           felszíni horogsoros halászhajók: 8 hajó,
                        
                     Ezek a halászati lehetőségek a nagy távolságra vándorló fajok (az Egyesült Nemzetek 1982. évi egyezményének 1. mellékletében felsorolt fajok) halászatára irányulnak, kivéve az Atlanti Tonhal Védelmére Létrehozott Nemzetközi Bizottság (ICCAT) vagy más nemzetközi egyezmények által védett vagy tiltott fajokat.
            
            
               2.   Az (1) bekezdést e jegyzőkönyv 5. és 6. cikkére figyelemmel kell alkalmazni.
            
            
               3.   Az Európai Unió valamely tagállamának lobogója alatt közlekedő hajók (a továbbiakban: uniós hajók) csak abban az esetben folytathatnak halászati tevékenységet az elefántcsontparti halászati övezetben, ha rendelkeznek az ezen övezetre e jegyzőkönyv alapján kiállított halászati engedéllyel.
            
         
         
            2. cikk
            Átláthatóság
            Az Elefántcsontparti Köztársaság (a továbbiakban: Elefántcsontpart) vállalja, hogy e jegyzőkönyv 11. cikkével összhangban információt cserél bármely olyan megállapodásról, amely lehetővé teszi a halászati övezetében tartózkodó más külföldi hajók számára a hozzáférést, különösen a kiadott engedélyekről és a fogásokról.
            Elefántcsontpart ezenkívül az elefántcsontparti, ipari célú halászati engedéllyel rendelkező tonhalhalászhajók halászati erőkifejtésére vonatkozó adatokat is szolgáltat.
         
         
            3. cikk
            Pénzügyi hozzájárulás – fizetési feltételek
            
               1.   A megállapodás 7. cikkében említett pénzügyi hozzájárulás évente 682 000 EUR, vagy az 1. cikkben említett időszakra vonatkozóan összesen 4 092 000 EUR.
            
            
               2.   A pénzügyi hozzájárulás a következőkből áll:
               
                           (a)
                        
                        
                           évi 5 500 tonna referenciamennyiségnek megfelelő, évi 330 000 EUR összeg e jegyzőkönyv alkalmazásának első és második évében és 275 000 EUR összeg a rákövetkező években az elefántcsontparti halászati övezethez való hozzáférésért, valamint
                        
                     
                           (b)
                        
                        
                           évi 352 000 EUR külön összeg e jegyzőkönyv alkalmazásának első és második évében, a következő években pedig 407 000 EUR az elefántcsontparti ágazati halászati politika végrehajtásához való hozzájárulás céljából.
                        
                     
            
               3.   Ezenkívül a hajótulajdonosok az e jegyzőkönyv mellékletének II. fejezetében megállapított szabályokkal összhangban a becslések szerint évi 330 400 EUR összegű pénzügyi hozzájárulást nyújtanak az elefántcsontparti halászati övezethez való hozzáférésért.
            
            
               4.   E cikk 2. bekezdését e jegyzőkönyv 4., 5., 6. és 9. cikkére és a megállapodás 12. és 13. cikkére figyelemmel kell alkalmazni.
            
            
               5.   Amennyiben az uniós hajók által az elefántcsontparti halászati övezetben ejtett fogások összmennyisége meghaladja a referenciamennyiséget, az éves pénzügyi hozzájárulás összege e jegyzőkönyv alkalmazásának első két évében minden egyes további kifogott tonna után 60 EUR összeggel, a rákövetkező években pedig 70 EUR összeggel emelkedik. Az Unió által kifizetett teljes éves összeg azonban nem haladhatja meg a 2. bekezdés a) pontjában említett összeg kétszeresét. Ha az uniós hajók által kifogott mennyiség meghaladja a teljes éves összeg kétszeresének megfelelő mennyiséget, az e határértéket meghaladó mennyiségért járó összeget a következő évben kell kifizetni.
            
            
               6.   Az 1. bekezdésben meghatározott pénzügyi hozzájárulás kifizetését az első évben legkésőbb e jegyzőkönyv ideiglenes alkalmazásának kezdőnapjától számított 90 napon belül, az azt követő években pedig legkésőbb e jegyzőkönyv hatálybalépésének évfordulójáig kell teljesíteni.
            
            
               7.   A 2. bekezdés a) pontjában említett pénzügyi hozzájárulás felhasználását illetően az elefántcsontparti hatóságok kizárólagos mérlegelési jogkörrel rendelkeznek.
            
            
               8.   A 2. bekezdés a) pontjában említett pénzügyi hozzájárulást az elefántcsontparti államkincstárnak kell kifizetni.
            
            
               9.   A 2. bekezdés b) pontjában említett pénzügyi hozzájárulást az elefántcsontparti államkincstár által az ágazati támogatás végrehajtására nyitott külön bankszámlára kell utalni.
               Az említett bankszámla adatait az elefántcsontpart hatóságok évente közlik az Unióval.
               E pénzügyi hozzájárulások mindegyike bekerül az állami költségvetésbe, és az elefántcsontparti államháztartás-irányítási szabályok és eljárások hatálya alá tartozik.
            
         
         
            4. cikk
            Ágazati támogatás
            
               1.   Az e jegyzőkönyv szerinti ágazati támogatás hozzájárul Elefántcsontpartnak az állattenyésztés, halászat és akvakultúra fejlesztésére irányuló stratégiai terve végrehajtásához. Célja a belvízi és tengeri halászati erőforrásokkal való fenntartható gazdálkodás különösen a következők révén:
               
                           (a)
                        
                        
                           a halászati tevékenységek nyomon követésének, ellenőrzésének és felügyeletének javítása;
                        
                     
                           (b)
                        
                        
                           a halállománnyal kapcsolatos tudományos ismeretek javítása;
                        
                     
                           (c)
                        
                        
                           a halászati statisztikák javítása;
                        
                     
                           (d)
                        
                        
                           a kisüzemi halászat támogatása;
                        
                     
                           (e)
                        
                        
                           a nemzetközi együttműködés megerősítése;
                        
                     
                           (f)
                        
                        
                           a kék gazdaság támogatása és az akvakultúra fejlesztése.
                        
                     
            
               2.   Az Unió és Elefántcsontpart a megállapodás 9. cikke szerint felállított bizottság keretében legkésőbb e jegyzőkönyv ideiglenes alkalmazásának megkezdésétől számított három hónappal megállapodnak egy több évre szóló ágazati programról és annak részletes alkalmazási szabályairól, különösen:
               
                           a)
                        
                        
                           éves és többéves iránymutatásokról, amelyek alapján a 3. cikk 2. bekezdésének b) pontjában előírt pénzügyi hozzájárulás felhasználásra kerül;
                        
                     
                           b)
                        
                        
                           a felelősségteljes és fenntartható halászat előmozdítása érdekében évente és többéves alapon elérendő célokról és végrehajtandó tevékenységekről, figyelembe véve Elefántcsontpartnak a nemzeti halászati és akvakultúra-politikájában kifejezett prioritásait;
                        
                     
                           c)
                        
                        
                           éves alapon az elért eredmények értékelésére szolgáló kritériumokról és eljárásokról.
                        
                     
            
               3.   A többéves vagy éves ágazati program vagy a megvalósítandó kezdeményezésekre fordítandó egyedi összegek felhasználásának bármely javasolt módosítását előzetesen be kell jelenteni az Európai Bizottságnak és – adott esetben levélváltás útján – a vegyes bizottság keretében mindkét Félnek jóvá kell hagynia.
            
            
               4.   A Felek a vegyes bizottság keretében minden évben értékelik a többéves ágazati program végrehajtásának előrehaladását. Amennyiben ez az értékelés azt mutatja, hogy a 3. cikk 2. bekezdésének (b) pontjában említett pénzügyi hozzájárulás célkitűzéseinek megvalósítása nem felel meg a programozásnak vagy ha a pénzügyi hozzájárulás végrehajtását a vegyes bizottság nem találja kielégítőnek, a hozzájárulás felülvizsgálható vagy felfüggeszthető.
               A pénzügyi hozzájárulás fizetése a Felek közötti egyeztetés és megállapodás után folytatódik, amennyiben az ágazati támogatás végrehajtásának eredményei megfelelnek a vegyes bizottság által elfogadott programozásnak.
               Az ágazati támogatás végrehajtását a két Fél – adott esetben e jegyzőkönyv lejárta után is – nyomon követi mindaddig, amíg a 3. cikk 2. bekezdésének (b) pontjában említett külön pénzügyi hozzájárulás teljes mértékben felhasználásra nem kerül.
               A vis maior eseteit kivéve azonban az említett külön pénzügyi hozzájárulás kifizetése nem teljesíthető az e jegyzőkönyv lejártát követő hat hónapos időszak után.
            
         
         
            5. cikk
            Tudományos és technikai együttműködés a felelősségteljes halászatért
            
               1.   A két Fél vállalja, hogy az elefántcsontparti vizeken halászó különböző flották között a megkülönböztetésmentesség elve alapján az elefántcsontparti vizeken előmozdítja a felelősségteljes halászatot.
            
            
               2.   Az uniós és az elefántcsontparti hatóságok e jegyzőkönyv időbeli hatálya alatt együttműködnek az elefántcsontparti halászati övezetben a fogások alakulásának, a halászati erőkifejtésnek és az erőforrások állapotának nyomon követése érdekében.
            
            
               3.   A Felek vállalják a felelősségteljes halászatra vonatkozó szubregionális szintű együttműködés előmozdítását különösen az Atlanti Tonhal Védelmére Létrehozott Nemzetközi Bizottság (ICCAT), valamint bármely más érintett szubregionális vagy nemzetközi szervezet keretén belül. A Felek vállalják, hogy megfelelnek az ICCAT valamennyi ajánlásának.
            
            
               4.   A megállapodás 4. cikkével összhangban és az ICCAT által elfogadott ajánlások és állásfoglalások, valamint a rendelkezésre álló legjobb tudományos szakvélemények alapján a Felek konzultálnak egymással a vegyes bizottság keretében és adott esetben – tudományos ülést követően – az uniós hajók tevékenységét érintő, a halászati erőforrások fenntartható kezelésének biztosítására vonatkozó intézkedéseket fogadnak el.
            
            
               5.   A Felek együttműködnek az Elefántcsontparton folytatott halászat ellenőrzése, vizsgálata, valamint a jogellenes, be nem jelentett és szabályozatlan halászat elleni küzdelemre szolgáló mechanizmus megerősítése érdekében.
            
         
         
            6. cikk
            A halászati lehetőségek és technikai intézkedések közös megegyezéssel történő felülvizsgálata
            
               1.   Az 1. cikkben említett halászati lehetőségek közös megegyezéssel növelhetők, amennyiben az 5. cikk 4. bekezdésében említett konzultációk megerősítik, hogy a növelés nem veszélyezteti az Elefántcsontpart erőforrásaival való fenntartható gazdálkodást. Ebben az esetben a 3. cikk 1. bekezdésében említett pénzügyi hozzájárulást arányosan és időarányosan emelni kell.
            
            
               2.   Ha azonban a Felek az 1. cikkben meghatározott halászati lehetőségek csökkentésében állapodnak meg, a pénzügyi hozzájárulást arányosan és időarányosan csökkenteni kell.
            
            
               3.   A halászati lehetőségek különböző hajókategóriák közötti elosztása konzultációt követően és a Felek közös megegyezésével szintén felülvizsgálható, feltéve, hogy a változtatások megfelelnek a 4. cikk 5. bekezdésében említett tudományos ülésen azon állományok kezelésével kapcsolatban elfogadott ajánlásoknak, amelyekre ez az újraelosztás hatással lehet. A Felek megállapodnak a pénzügyi hozzájárulás megfelelő kiigazításáról, ha a halászati lehetőségek újraelosztása azt indokolja.
            
            
               4.   A vegyes bizottság szükség esetén megvizsgálhatja és kiigazíthatja a halászati tevékenységek végzésére irányadó műszaki feltételeket és az e jegyzőkönyvben meghatározott, az ágazati támogatás végrehajtására vonatkozó szabályokat.
            
         
         
            7. cikk
            Új halászati lehetőségek és a felderítő halászat
            
               1.   Abban az esetben, ha az uniós hajók olyan halászati tevékenységet kívánnak végezni, amelyekről az 1. cikk nem rendelkezik, az Unió konzultál Elefántcsontparttal az új tevékenységek engedélyezése érdekében. Ezen egyeztetések során a Felek figyelembe veszik a releváns tudományos szakvéleményeket, különös tekintettel a regionális vagy szubregionális halászati szervezetek által kibocsátott szakvéleményekre. Adott esetben a Felek megállapodnak az új halászati lehetőségekre vonatkozó feltételekben és a többéves gazdálkodási tervek végrehajtásában. A Felek szükség esetén módosítják ezt a jegyzőkönyvet és annak mellékletét.
            
            
               2.   Az 5. cikk 4. bekezdésében meghatározott konzultációkat követően a Felek engedélyezhetnek az elefántcsontparti halászati övezetben teendő felderítő halászati utakat az új halászatok műszaki kivitelezhetőségének és gazdasági megtérülésének vizsgálata érdekében.
               
                           2.1.
                        
                        
                           E célból a felderítő halászatra vonatkozó engedély iránti kérelmeket az Unió közli az elefántcsontparti hatóságokkal egy műszaki adatlap alapján, amely feltünteti:
                           
                                       —
                                    
                                    
                                       a hajó műszaki jellemzőit;
                                    
                                 
                                       —
                                    
                                    
                                       a hajón szolgáló tisztek adott halászattal kapcsolatos szakértelmének szintjét;
                                    
                                 
                                       —
                                    
                                    
                                       a halászati út technikai adataira vonatkozó javaslatot (időtartam, halászeszköz, felderítendő térségek stb.).
                                    
                                 
                     
                           2.2.
                        
                        
                           A felderítő halászati utak legfeljebb hat hónapig tarthatnak. Előfeltételük az elefántcsontparti hatóságok által megállapított díj kifizetése.
                        
                     
                           2.3.
                        
                        
                           A lobogó szerinti tagállam egy tudományos megfigyelőjének és egy, az elefántcsontparti hatóságok által kiválasztott megfigyelőnek az út egész ideje alatt a fedélzeten kell tartózkodnia.
                        
                     
                           2.4.
                        
                        
                           A felderítő útnak megfelelő és a felderítő úton fogott fogások a hajótulajdonos tulajdonában maradnak.
                        
                     
                           2.5.
                        
                        
                           A felderítő halászati utak részletes eredményeit elemzés céljából meg kell küldeni a vegyes bizottságnak.
                        
                     
         
         
            8. cikk
            Alkalmazandó jogszabályok
            
               1.   Az elefántcsontparti vizeken tevékenységet folytató uniós hajók tevékenységeire – a megállapodás és e jegyzőkönyv eltérő rendelkezése hiányában – az Elefántcsontparton alkalmazandó jog az irányadó.
            
            
               2.   Az elefántcsontparti hatóságok a halászati ágazatot érintő minden jogszabályi változásról és új jogszabályról haladéktalanul értesítik az Uniót.
            
            
               3.   Az Unió az uniós távolsági flotta halászati tevékenységét érintő minden jogszabályi változásról és új jogszabályról értesíti az elefántcsontparti hatóságokat.
            
         
         
            9. cikk
            A jegyzőkönyv végrehajtásának felfüggesztése
            
               1.   E jegyzőkönyv végrehajtása a vegyes bizottság keretében folytatott konzultációt követően bármelyik Fél kezdeményezésére felfüggeszthető az alábbi feltételek bármelyikének fennállása esetén:
               
                           (a)
                        
                        
                           a megállapodás 2. cikkének (h) pontjában meghatározott rendkívüli körülmények akadályozzák a halászati tevékenység végzését az elefántcsontparti halászati övezetben;
                        
                     
                           (b)
                        
                        
                           egyik vagy másik fél halászati politikájának meghatározásában vagy végrehajtásában olyan, jelentős változások állnak be, amelyek hatással vannak e jegyzőkönyv rendelkezéseire;
                        
                     
                           (c)
                        
                        
                           a Cotonoui Megállapodás 8. és 96. cikkében meghatározott, az említett megállapodás 9. cikkében foglalt, az emberi jogok lényeges és alapvető elemeinek megsértésével összefüggő konzultációs mechanizmusok életbelépése;
                        
                     
                           d)
                        
                        
                           az Unió a 3. cikk 2. bekezdésének (a) pontjában meghatározott pénzügyi hozzájárulás kifizetését az e cikk 5. bekezdésében meghatározott rendelkezésekkel összhangban nem teljesíti;
                        
                     
                           e)
                        
                        
                           a Felek között a közös bizottságban súlyos és megoldatlan nézeteltérés lép fel e jegyzőkönyv alkalmazásával vagy végrehajtásával kapcsolatban.
                        
                     
            
               2.   Ha e jegyzőkönyv alkalmazását az 1. bekezdés (c) pontjában megadottaktól eltérő okokból kell felfüggeszteni, az érintett Fél a felfüggesztés hatálybalépésének időpontja előtt legalább három hónappal írásbeli értesítést küld e szándékáról. E jegyzőkönyvnek az 1. bekezdés (c) pontjában megadott okokból történő felfüggesztése a felfüggesztésre vonatkozó határozat meghozatalát követően azonnal alkalmazandó.
            
            
               3.   Felfüggesztés esetén a Felek folyamatosan egyeztetnek egymással a vita békés rendezése érdekében. Amennyiben sikerül a vitát rendezni, e jegyzőkönyv alkalmazása újból megkezdődik, és a pénzügyi hozzájárulás összege arányosan és időarányosan csökken annak az időszaknak megfelelően, amelynek során e jegyzőkönyv alkalmazását felfüggesztették.
            
            
               4.   Az uniós hajók számára kiadott halászati engedélyek a 3. cikk 2. bekezdésének (a) pontja szerinti pénzügyi hozzájárulás kifizetésének felfüggesztésével egyidejűleg felfüggeszthetők. A felfüggesztés megszűnése után e halászati engedélyek érvényessége a halászati tevékenység felfüggesztésének időtartamával megegyező időtartammal meghosszabbodik.
            
            
               5.   E cikk 1. bekezdésének eltérő rendelkezése hiányában, ha az Unió nem teljesíti a 3. cikk 2. bekezdésének (a) pontjában megállapított kifizetést, az elefántcsontparti hatóságok hivatalos úton értesítik az Uniót a kifizetés elmaradásáról. Az Unió elvégzi a megfelelő ellenőrzéseket, és ha szükséges, a hivatalos kérelem kézhezvételétől számított legfeljebb 60 napon belül teljesíti a kifizetést.
               Amennyiben az említett határidő lejártáig megfelelő indokolás nélkül nem kerül sor a kifizetésre, az elefántcsontparti hatóságok e cikk 2., 3. és 4. bekezdésével összhangban felfüggeszthetik e jegyzőkönyv alkalmazását. E jegyzőkönyv alkalmazása folytatódik, amint a szóban forgó kifizetés teljesítése megtörtént.
            
         
         
            10. cikk
            Elektronikus kommunikáció
            
               1.   Az Unió és Elefántcsontpart gondoskodik a megállapodás és az e jegyzőkönvy végrehajtására vonatkozó valamennyi információ és dokumentum elektronikus cseréjéhez szükséges számítógépes rendszerek megfelelő működéséről.
            
            
               2.   Az elektronikus formátumú dokumentumokat minden tekintetben a papíralapú dokumentumokkal egyenértékűnek kell tekinteni.
            
            
               3.   Az Unió és Elefántcsontpart haladéktalanul értesíti egymást a számítógépes rendszerek bárminemű meghibásodásáról. Ilyen esetben automatikusan a megállapodás és az e jegyzőkönvy végrehajtására vonatkozó információk és dokumentumok papírváltozatát kell használni.
            
         
         
            11. cikk
            Bizalmas adatkezelés
            Az Unió és Elefántcsontpart gondoskodik arról, hogy a megállapodás és az e jegyzőkönyv keretében kapott, az uniós hajókra és azok tevékenységére vonatkozó valamennyi személyes adat kezelése mindenkor a Felek vonatkozó titoktartási és adatvédelmi elveivel teljes összhangban történjen.
            A Felek gondoskodnak arról, hogy kizárólag az elefántcsontparti halászati övezetben folytatott tonhalhalászatra vonatkozó összesített adatokat hozzák nyilvánosságra, az ICCAT és más regionális vagy szubregionális halászati szervezetek megfelelő rendelkezéseinek megfelelően.
            A bizalmasnak minősülő adatokat az illetékes hatóságok kizárólag a megállapodás és e jegyzőkönyv végrehajtása céljából használhatják fel.
         
         
            12. cikk
            Megszűnés
            
               1.   E jegyzőkönyv megszűnése esetén az érintett Fél legalább hat hónappal a megszűnés hatálybalépésének időpontja előtt írásban értesíti a másik Felet az erre irányuló szándékáról.
            
            
               2.   Az 1. bekezdésben említett értesítés elküldése után a Felek konzultációt kezdenek.
            
         
         
            13. cikk
            A jegyzőkönyv ideiglenes alkalmazása
            Ez a jegyzőkönyv a Felek általi aláírásának időpontjától ideiglenesen alkalmazandó.
         
         
            14. cikk
            Hatálybalépés
            Ez a jegyzőkönyv azon a napon lép hatályba, amikor a Felek értesítik egymást a hatálybalépéshez szükséges eljárások befejezéséről.
         
         
            
               
                  az Európai Unió részéről
               
            
            
               
                  az Elefántcsontparti Köztársaság részéről
               
            
         
      
      
         
            MELLÉKLET
            
               AZ UNIÓS HAJÓK ÁLTAL AZ ELEFÁNTCSONTPARTI HALÁSZATI ÖVEZETBEN FOLYTATOTT HALÁSZATI TEVÉKENYSÉGEKRE IRÁNYADÓ FELTÉTELEK
            
            I. FEJEZET
            
               ÁLTALÁNOS RENDELKEZÉSEK
            
            1.   Az illetékes hatóság kijelölése
            E melléklet alkalmazásában és annak eltérő renndelkezése hiányában az Európai Unióra vagy az Elefántcsontpartra mint illetékes hatóságra történő hivatkozás az alábbiakat jelenti:
            
                        —
                     
                     
                        az Európai Unió esetében: az Európai Bizottság, adott esetben az Európai Unió elefántcsontparti küldöttségén keresztül;
                     
                  
                        —
                     
                     
                        az Elefántcsontparti Köztársaság tekintetében: a halászatért felelős minisztérium.
                     
                  2.   Halászati övezet
            Az elefántcsontparti hatóságok a lehető leghamarabb tájékoztatják az Unió illetékes szolgálatait az elefántcsontparti halászati övezet alapvonaltól számított földrajzi koordinátáiról.
            E fejezet 3. pontjának rendelkezéseire figyelemmel, az uniós hajók az alapvonaltól számított 12 tengeri mérföld széles tengersávon kívüli vizeken folytathatnak tevékenységet.
            3.   A hajózási és a halászati tilalom hatálya alá tartozó övezetek
            A halászati engedély kiadásakor Elefántcsontpart közli a hajótulajdonosokkal és az Unióval a hajózási, illetve halászati tilalom hatálya alá tartozó övezetek határait. Az e területeket érintő bármely változásáról a lehető leghamarabb tájékoztatni kell az Uniót.
            4.   Bankszámla
            Elefántcsontpart e jegyzőkönyv ideiglenes alkalmazásának kezdete előtt megküldi az Uniónak azon államkincstári számlájának adatait, amelyre az uniós hajók által a megállapodás alapján fizetendő pénzösszegeket be kell fizetni. A banki átutalásokkal járó költségeket a hajótulajdonosok viselik.
            II. FEJEZET
            
               HALÁSZATI ENGEDÉLYEK
            
            E melléklet rendelkezéseinek alkalmazásában a „jogosítvány” fogalma és a „halászati engedély” uniós jogszabályokban meghatározott fogalma egyenértékűek.
            1. szakasz: Alkalmazandó eljárások
            1.   A halászati engedély megszerzésének előfeltételei – jogosult hajók
            Az elefántcsontparti halászati övezetben való halászatra csak a jogosult hajók kaphatnak engedélyt. A hajóknak ehhez szerepelniük kell az uniós hajók nyilvántartásában és meg kell felelniük az (EU) 2017/2403 európai parlamenti és tanácsi rendelet (1) rendelkezéseinek.
            A hajók jogosultságának az a feltétele, hogy sem tulajdonosukat, sem parancsnokukat, sem magukat a hajókat nem tiltották el az Elefántcsontparton folytatott halászati tevékenységtől. Helyzetüknek az elefántcsontparti hatóságok felé rendezettnek kell lennie abban az értelemben, hogy eleget tettek minden korábbi, az Unióval kötött megállapodások keretében Elefántcsontparton folytatott halászati tevékenységükből eredő kötelezettségnek.
            2.   Engedélykérelmek
            Az Unió illetékes hatóságai legalább 30 munkanappal az engedély kérelmezett érvényességi időpontja előtt elektronikus úton vagy más gyors módon benyújtanak Elefántcsontpart halászatért felelős minisztériumának minden olyan hajóra vonatkozó kérelmet, amely a megállapodás keretében halászni szándékozik.
            A kérelmeket a halászatért felelős minisztériumnak az 1. függelékben szereplő mintával összhangban álló nyomtatványon kell benyújtani.
            Minden engedélykérelemhez a következő iratokat kell csatolni:
            
                        —
                     
                     
                        az engedély érvényességi időszakára esedékes átalánydíj előlegének befizetéséről szóló igazolás,
                     
                  
                        —
                     
                     
                        a hajó hajózásra való alkalmasságáról szóló bizonyítvány,
                     
                  
                        —
                     
                     
                        a hajó biztosítási igazolása,
                     
                  
                        —
                     
                     
                        egy nemrégiben készült, a hajót (oldalnézetből) mutató színes fénykép, egyértelműen feltüntetve a hajó nevét és azonosító számát,
                     
                  
                        —
                     
                     
                        az alkalmazott halászeszközök ábrázolása és részletes leírása.
                     
                  Azoknál a hajóknál, amelyeknél a műszaki jellemzők nem változtak, a halászati engedély e jegyzőkönyv alapján történő megújításakor a megújításra irányuló kérelemhez csak a díj megfizetéséről szóló igazolást kell csatolni.
            3.   Átalánydíj
            A díj befizetését az e melléklet 1. fejezete 4. pontjával öszhangban az elefántcsontparti hatóságok által megjelölt számlára kell teljesíteni.
            A díjak a kikötői illetékek és szolgáltatások költségeinek kivételével minden nemzeti és helyi adót magukban foglalnak.
            4.   Az engedéllyel rendelkező hajók ideiglenes jegyzéke
            A halászati engedély iránti kérelmek és az előleg megfizetéséről szóló igazolás kézhezvételét követően Elefántcsontpart elkészíti a kérelmező hajók ideiglenes jegyzékét. Ezt a jegyzéket elektronikus úton haladéktalanul meg kell küldeni az Uniónak és a halászat ellenőrzéséért felelős nemzeti hatóságnak. A hajók az ideiglenes jegyzékbe való felvételük időpontjától halászhatnak. Halászati engedélyük kibocsátásáig az ideiglenes jegyzék másolatát mindenkor e hajók fedélzetén kell tartani.
            5.   Az engedélyek kiadása
            Az engedélyeket az e fejezet 2. pontjában említett valamennyi irat kézhezvételét követő 21 munkanapon belül valamennyi hajóra vonatkozóan Elefántcsontpart halászatért felelős minisztériuma adja ki – adott esetben az Európai Unió elefántcsontparti küldöttségén keresztül – a hajótulajdonosok vagy azok képviselői részére.
            Az engedélyek legfeljebb egy évig érvényesek és megújíthatók.
            6.   A halászatra engedéllyel rendelkező hajók jegyzéke
            A halászati engedély kiadása után Elefántcsontpart haladéktalanul elkészíti az elefántcsontparti halászati övezetben halászatra engedéllyel rendelkező hajók végleges jegyzékét. E jegyzéket azonnal meg kell küldeni a halászat nyomon követéséért felelős nemzeti szervnek és az Uniónak, és az a fent említett ideiglenes jegyzék helyébe lép.
            7.   Engedély átruházása
            Az engedélyt egy meghatározott hajó részére állítják ki, és nem átruházható. Azonban az Unió kérésére és igazolt vis maior – például egy hajó elvesztése vagy súlyos műszaki meghibásodás miatti mozgásképtelensége – esetén az adott hajó halászati engedélye újabb díj fizetése nélkül helyettesíthető egy másik, az e jegyzőkönyv 1. cikkében említett azonos kategóriába tartozó, ugyanazon tulajdonos, tulajdonosi közösség vagy termelői szervezet hajója részére kiállított új engedéllyel. Ebben az esetben a fogások mennyiségének egy esetleges kiegészítő díjfizetés meghatározása céljából történő kiszámításakor a két hajó összfogásának összegét kell figyelembe venni.
            A helyettesítendő hajó tulajdonosa vagy képviselője az érvénytelenített engedélyt az Európai Unió elefántcsontparti küldöttségén keresztül visszajuttatja Elefántcsontpart halászatért felelős minisztériumának.
            Az új engedély azon a napon lép hatályba, amikor a hajótulajdonos az érvénytelenített engedélyt visszajuttatja Elefántcsontpart halászatért felelős minisztériumának. Az Európai Unió elefántcsontparti küldöttségét tájékoztatni kell a halászati engedély átruházásáról.
            8.   Az engedély fedélzeten tartása
            Az engedélyt mindenkor a fedélzeten kell tartani. Mindazonáltal a hajók az e fejezet 4. pontjában említett ideiglenes jegyzékbe való felvételük időpontjától halászhatnak.
            9.   Segédhajók
            Az Unió kérésére és az elefántcsontparti hatóságok vizsgálatát követően Elefántcsontpart a halászati engedéllyel rendelkező uniós halászhajók számára segédhajók igénybevételét engedélyezi.
            A segédhajók nem rendelkezhetnek halfogásra alkalmas eszközökkel. A segédhajók tevékenysége nem foglalhatja magában az üzemanyag-feltöltést és a fogások átrakását.
            A segédhajók a halászati engedély iránti kérelmek benyújtását szabályozó, az e fejezetben foglalt eljárás hatálya alá tartoznak, a rájuk alkalmazandó mértékben. Elefántcsontpart elkészíti az engedélyezett segédhajók jegyzékét, és azt haladéktalanul megküldi az Uniónak.
            Ezeknek a hajóknak 3 500 EUR éves díjfizetési kötelezettségük áll fenn.
            2. szakasz: Díjak és előlegek
            1.   A kerítőhálós tonhalhalászhajók és a felszíni horogsoros hajók esetében az elefántcsontparti halászati övezetben ejtett fogások után tonnánként fizetendő díj összege:
            
                        —
                     
                     
                        60 EUR e jegyzőkönyv alkalmazásának első és második évében,
                     
                  
                        —
                     
                     
                        70 EUR a harmadik, a negyedik, az ötödik és a hatodik évben.
                     
                  2.   Az engedélyek a következő éves átalánydíj-előlegeknek az illetékes nemzeti hatóságokhoz történő befizetését követően kerülnek kiállításra:
            
                        a)
                     
                     
                        A kerítőhálós tonhalhalászhajók esetében:
                        
                                    —
                                 
                                 
                                    hajónként 7 620 EUR, amely e jegyzőkönyv alkalmazásának első és második évében évi 127 tonnáért fizetendő díjjal egyenértékű,
                                 
                              
                                    —
                                 
                                 
                                    hajónként 8 890 EUR, amely a harmadik, a negyedik, az ötödik és a hatodik évben évi 127 tonnáért fizetendő díjjal egyenértékű,
                                 
                              
                  
                        b)
                     
                     
                        A felszíni horogsoros halászhajók esetében:
                        
                                    —
                                 
                                 
                                    hajónként 2 400 EUR, amely e jegyzőkönyv alkalmazásának első és második évében évi 40 tonnáért fizetendő díjjal egyenértékű,
                                 
                              
                                    —
                                 
                                 
                                    hajónként 2 800 EUR, amely a harmadik, a negyedik, az ötödik és a hatodik évben évi 40 tonnáért fizetendő díjjal egyenértékű,
                                 
                              
                  Egy évnél rövidebb időtartamra szóló engedély esetén a díj összegét az elefántcsontparti jogszabályokkal összhangban az engedély időtartamával arányosan kell meghatározni. A kerítőhálós tonhalhalászhajók esetében azonban az engedély időtartama nem lehet kevesebb 12 hónapnál.
            3.   Az Unió minden hajóra elkészít egy fogáskimutatást és egy, az adott hajó által az előző naptári évi halászati idény után fizetendő díjat tartalmazó kimutatást. E kimutatásokat legkésőbb folyó év április végéig megküldi az elefántcsontparti hatóságoknak. Elefántcsontpart e kimutatásokat azok kézhezvételétől számított 30 napon belül – igazoló dokumentumok alapján – vitathatja. Nézeteltérés esetén a Felek a vegyes bizottság keretén belül egyeztetnek egymással. Ha Elefántcsontpart 30 napon belül nem emel kifogást, a kimutatásokat elfogadottnak kell tekinteni.
            4.   Ha a végleges kimutatásban foglalt összeg meghaladja a halászati engedély megszerzéséért befizetett átalánydíjat, a hajótulajdonos a fennmaradó összeget 45 napos határidőn belül megfizeti Elefántcsontpartnak, hacsak a hajótulajdonos nem vitatja a kifizetés jogosságát. Ha azonban a végleges kimutatásban foglalt összeg kisebb az e szakasz 2. pontjában említett előlegnél, a különbözet a hajótulajdonos részére nem kerül visszatérítésre.
            III. FEJEZET
            
               A FOGÁSOK BEJELENTÉSE
            
            1.   Halászati napló
            A megállapodás keretében halászó uniós hajók parancsnokai kötelesek az ICCAT kerítőhálós és felszíni horogsoros hajókra vonatkozó ajánlásaival és állásfoglalásaival összhangban halászati naplót vezetni.
            A hajóparancsnok a halászati naplót minden olyan napra vonatkozóan kitölti, amelyet a hajó az elefántcsontpart halászati övezetben tölt.
            A hajóparancsnok minden nap bejegyzi a halászati naplóba a kifogott és fedélzeten tartott – az Élelmezési és Mezőgazdasági Szervezet (FAO) hárombetűs kódjával azonosított – valamennyi faj élőtömeg-kilogrammban vagy adott esetben az egyedek számában kifejezett mennyiségét. A főbb fajok esetében a hajóparancsnok beljegyzi azt is, ha nem történt fogás. Adott esetben a hajóparancsnok minden nap bejegyzi a halászati naplóba az egyes fajok tengerbe visszadobott, élőtömeg-kilogrammban vagy adott esetben az egyedek számában kifejezett mennyiségét.
            A halászati naplót olvashatóan, nagybetűkkel kell kitölteni, és azt a hajóparancsnoknak alá kell írnia.
            A halászati naplóban rögzített adatok pontosságáért a hajóparancsnok felel.
            2.   A fogási nyilatkozatok továbbítása
            Minden kihajózást követően a hajóparancsnok az elefántcsontparti halászati övezetben töltött időszakra vonatkozó halászati naplók elektronikus példányának az Elefántcsontpartnak történő benyújtásával bejelenti a hajó fogásait. Ezzel egyidejűleg a halászati napló másolatát megküldi a Centre de Recherche Océanologique de Côte d'Ivoire (Elefántcsontparti Óceánkutató Központ – CRO) részére és az alábbi tudományos intézetek egyikének:
            
                        a)
                     
                     
                        Institut de recherche pour le développement (IRD),
                     
                  
                        b)
                     
                     
                        Instituto Español de Oceanografía (IEO);
                     
                  
                        c)
                     
                     
                        Instituto Português do Mar e da Atmosfera (IPMA).
                     
                  Ha a hajó a kihajózás előtt anélkül hagyja el az elefántcsontparti halászati övezetet, hogy kikötne valamely elefántcsontparti kikötőben, a halászati naplót legkésőbb az elefántcsontparti halászati övezet elhagyását követő hét napon belül kell elküldeni.
            Amennyiben az e-mail útján történő továbbítás nem lehetséges, a fogási nyilatkozatok postán vagy faxon is elküldhetők.
            Az elefántcsontparti hatóságok e jegyzőkönyv ideiglenes alkalmazásának megkezdése előtt közlik a használandó e-mail-címet, telefon- és faxszámokat. Elefántcsontpart haladéktalanul értesíti az érintett hajókat és az Uniót az ezekben a kapcsolatfelvételi adatokban bekövetkező mindennemű változásról.
            E fejezet rendelkezéseinek be nem tartása esetére az elefántcsontparti kormány fenntartja magának a jogot, hogy a formai követelmények teljesítéséig felfüggessze a jogsértő hajó engedélyét, valamint hogy a hajó tulajdonosával szemben a hatályos elefántcsontparti jogszabályokban előírt szankciókat alkalmazza. Erről tájékoztatni kell az Uniót és a lobogó szerinti tagállamot.
            3.   Az elektronikus bejelentési rendszerre (ERS) való áttérés
            Mindkét Fél kifejezi az arra vonatkozó hajlandóságát, hogy e jegyzőkönyv alkalmazásának első évében biztosítja az áttérést egy olyan, halászati tevékenységekre vonatkozó kommunikációs és adattovábbító elektronikus rendszerre, amely lehetővé teszi különösen a fogási adatokat tartalmazó bejelentések napi továbbítását.
            A Felek megállapodnak abban, hogy a vegyes bizottság keretében közösen meghatározzák az említett áttérés szabályait, a rendszer mielőbbi működőképessé tételének érdekében.
            IV. FEJEZET
            
               TECHNIKAI INTÉZKEDÉSEK
            
            A halászati engedéllyel rendelkező hajókra a halászati övezet, az engedélyezett halászeszközök és a tilalom hatálya alá tartozó fajok tekintetében alkalmazandó technikai intézkedéseket az e melléklet 2. függelékében foglalt technikai adatlap határozza meg.
            A halászhajók megfelelnek az ICCAT által az adott térségben használt halászeszközökre és halcsoportosulást előidéző eszközökre, valamint azok műszaki jellemzőire vonatkozóan elfogadott intézkedéseknek és ajánlásoknak, valamint minden egyéb, a halászati tevékenységeikre alkalmazandó technikai intézkedésnek.
            V. FEJEZET
            
               NYOMON KÖVETÉS, ELLENŐRZÉS ÉS FELÜGYELET
            
            I. szakasz: Ellenőrzés és vizsgálat
            1.   Az övezetbe való belépés és az onnan való kilépés
            
                     
                        1.1.
                     
                     
                        Az uniós hajók legalább három órával előre értesítik a halászati ellenőrzésért felelős elefántcsontparti hatóságokat az elefántcsontparti halászati övezetbe való belépésre vagy az onnan való kilépésre vonatkozó szándékukról.
                        Belépésének vagy kilépésének bejelentésekor a hajó tájékoztatást ad különösen a következőkről:
                        
                                    i.
                                 
                                 
                                    az áthaladás várható napja, időpontja és helye;
                                 
                              
                                    ii.
                                 
                                 
                                    a fedélzeten tárolt, a FAO hárombetűs kódjával azonosított minden egyes faj élőtömeg-kilogrammban vagy adott esetben az egyedek számában kifejezett mennyisége;
                                 
                              
                                    iii.
                                 
                                 
                                    a termékek jellege és kiszerelése.
                                 
                              
                  
                     
                        1.2.
                     
                     
                        Az 1.1. alpontban említett információkat elsősorban e-mail útján, annak hiányában pedig faxon kell elküldeni. Ezen információ(k) kézhezvételét Elefántcsontpart haladéktalanul visszaigazolja.
                     
                  
                     
                        1.3.
                     
                     
                        Ha egy hajót halászati tevékenységen érnek anélkül, hogy arról értesítette volna az elefántcsontparti illetékes hatóságot, a hajót a szabályokat megésrtő hajónak kell tekinteni.
                     
                  2.   Vizsgálati eljárások
            
                     
                        2.1.
                     
                     
                        Az elefántcsontparti vizeken halászati tevékenységet folytató uniós hajók parancsnokai lehetővé teszik a halászati tevékenységek vizsgálatát és ellenőrzését végző elefántcsontparti tisztviselők feladatainak elvégzését.
                     
                  
                     
                        2.2.
                     
                     
                        Ezek a tisztviselők csak a feladataik elvégzéséhez szükséges ideig maradhatnak a fedélzeten.
                        Az elefántcsontparti ellenőrök minden vizsgálat végén vizsgálati jelentést készítenek. Az uniós hajó parancsnoka jogosult észrevételekeinek a vizsgálati jelentésben való rögzítésére. A vizsgálati jelentést az azt elkészítő ellenőr és az uniós hajó parancsnoka írja alá. A vizsgálati jelentés parancsnok általi aláírása nem sérti a hajótulajdonos védekezési jogát az esetlegesen megállapított jogsértéshez kapcsolódóan. Amennyiben a hajóparancsnok megtagadja a jegyzőkönyv aláírását, annak okairól írásban ad tájékoztatást, és az ellenőr az „aláírást megtagadta” bejegyzést vezeti rá a jegyzőkönyvre. Az elefántcsontparti ellenőrök a hajó elhagyása előtt átadják a vizsgálati jelentés egy példányát az uniós hajó parancsnokának.
                     
                  
                     
                        2.3.
                     
                     
                        Elefántcsontpart engedélyt adhat az Uniónak, hogy képviselői megfigyelői minőségben részt vegyenek a vizsgálatokon.
                     
                  3.   Részvételen alapuló nyomon követés a jogellenes, be nem jelentett és szabályozatlan halászat elleni küzdelem terén
            A nyílt tengeri halászat nyomon követésének és a jogellenes, be nem jelentett és szabályozatlan halászat elleni küzdelemnek a megerősítése céljából az uniós hajók kötelesek tájékoztatást adni az elefántcsontparti halászati övezetben tartózkodó minden olyan hajóról, amely feltehetőleg jogellenes halászati tevékenységet végez.
            4.   Kirakodás és átrakodás
            
                     
                        4.1.
                     
                     
                        Minden olyan uniós hajó, amely a fogásait az elefántcsontparti vizeken kívánja kirakni vagy átrakni, e műveletet kizárólag elefántcsontparti kikötőkben vagy kikötői területen végezheti el.
                     
                  
                     
                        4.2.
                     
                     
                        E hajók tulajdonosai legalább 24 órával előre bejelentik az illetékes elefántcsontparti hatóságoknak a következő információkat:
                        
                                    —
                                 
                                 
                                    a kirakodó vagy átrakó halászhajók neve,
                                 
                              
                                    —
                                 
                                 
                                    átrakodás esetén a fogadó hajó neve, Nemzetközi Tengerészeti Szervezet (IMO) száma és lobogója,
                                 
                              
                                    —
                                 
                                 
                                    a kirakodásra vagy átrakodásra szánt mennyiség fajonként,
                                 
                              
                                    —
                                 
                                 
                                    az ügylet napja és helye.
                                 
                              
                  
                     
                        4.3.
                     
                     
                        Átrakás esetén a hajóparancsnokoknak a fogási nyilatkozatokat meg kell küldeniük az illetékes elefántcsontparti hatóságoknak.
                     
                  
                     
                        4.4.
                     
                     
                        Az Elefántcsontparton ki- vagy átrakási műveletet végző uniós hajók parancsnokai lehetővé teszik e műveleteknek a megfelelő felhatalmazással rendelkező és ilyenként kellően azonosítható ellenőrök általi elvégzését. Az ellenőrzés befejezését követően a hajóparancsnok részére át kell adni a jelentés egy példányát.
                     
                  II. szakasz: Műholdas hajómegfigyelési rendszer
            1.   A hajó helyzetmeghatározási üzenetei
            Amikor az elefántcsontparti halászati övezetben tartózkodnak, az engedéllyel rendelkező uniós hajóknak műholdas hajómegfigyelési rendszerrel (a továbbiakban: VMS) kell rendelkezniük, amely földrajzi helyzetüket automatikusan és folyamatosan, minden órában közli a lobogójuk szerinti állam halászati felügyelő központjával.
            A helyzetmeghatározási üzeneteknek meg kell felelniük az ICCAT ajánlásaiban foglalt, a hajók földrajzi helyzetére vonatkozó előírásoknak. Ezeket az üzeneteket az alkalmazandó ICCAT szabványokban meghatározott formátumnak megfelelően kell konfigurálni.
            A lobogó szerinti állam halászati felügyelő központja biztosítja a helyzetmeghatározási üzenetek automatikus feldolgozását és – adott esetben – elektronikus továbbítását. A helyzetmeghatározási üzeneteket biztonságos módon kell feljegyezni, és három évig meg kell őrizni.
            2.   A hajó általi üzenetküldés a VMS rendszer meghibásodása esetén
            A hajóparancsnoknak mindenkor biztosítania kell, hogy hajójának VMS-rendszere teljes mértékben működőképes, és hogy a helyzetmeghatározási üzenetek megfelelően elküldésre kerülnek-e a lobogó szerinti állam halászati felügyelő központjához.
            Meghibásodás esetén a hajó VMS-rendszerét egy hónapon belül meg kell javítani vagy ki kell cserélni. E határidő leteltével a hajó nem halászhat tovább az elefántcsontparti halászati övezetben.
            Az elefántcsontparti halászati övezetben hibás VMS-rendszerrel halászó hajóknak az 1. pontban foglalt valamennyi kötelező információt tartalmazó helyzetmeghatározási üzenetüket e-mail, rádió vagy fax útján legalább négyóránként meg kell küldeniük a lobogó szerinti állam halászati felügyelő központjának.
            3.   A helyzetmeghatározási üzenetek biztonságos közlése Elefántcsontparttal
            A lobogó szerinti állam halászati felügyelő központja biztonságos kommunikációs rendszeren keresztül automatikusan továbbítja az érintett hajók helyzetmeghatározási üzeneteit Elefántcsontpart halászati felügyelő központjának.
            A lobogó szerinti állam és Elefántcsontpart halászati felügyelő központja kölcsönösen kicserélik kapcsolattartási e-mail címeiket, és haladéktalanul tájékoztatják egymást az e címekben bekövetkező minden változásról.
            Elefántcsontpart halászati felügyelő központja tájékoztatja a lobogó szerinti állam halászati felügyelő központját és az Uniót a halászati engedéllyel rendelkező valamely hajó egymást követő helyzetmeghatározási üzeneteinek fogadásában bekövetkező minden kiesésről, amennyiben az érintett hajó nem jelentette be a elefántcsontparti halászati övezetből való kilépését.
            4.   A kommunikációs rendszer hibás működése
            Elefántcsontpart biztosítja, hogy elektronikus berendezései kompatibilisek legyenek a lobogó szerinti állam halászati felügyelő központjának berendezéseivel, és haladéktalanul tájékoztatja az Uniót a kommunikációban és a helyzetmeghatározási üzenetek fogadásában bekövetkező minden hibáról, hogy a lehető legrövidebb időn belül műszaki megoldást lehessen találni a problémára. Minden esetleges vitát a vegyes bizottság elé kell terjeszteni.
            A hajóparancsnok tekintendő felelősnek a hajó VMS-rendszerének minden olyan bizonyított manipulálásáért, amelynek célja a rendszer működésének megzavarása vagy a helyzetmeghatározási üzenetek meghamisítása. Minden jogsértés az elefántcsontparti jogszabályokban előírt szankciókkal sújtandó.
            5.   A helyzetmeghatározási üzenetek küldési gyakoriságának módosítása
            Jogsértést bizonyító írásbeli bizonyíték alapján Elefántcsontpart – az Uniónak is másolatot küldve – kérheti a lobogó szerinti állam halászati felügyelő központjától, hogy egy meghatározott vizsgálati időszak időtartamára csökkentse harminc percre a hajó helyzetmeghatározási üzenetküldési intervallumát. Elefántcsontpart ezen írásbeli bizonyítékokat késedelem nélkül megküldi a lobogó szerinti állam halászati felügyelő központjának és az Uniónak. A helyzetmeghatározási üzeneteket a lobogó szerinti állam halászati felügyelő központja haladéktalanul az új gyakoriság szerint küldi meg Elefántcsontpart részére.
            Amikor a vizsgálati időszak véget ér, Elefántcsontpart erről haladéktalanul értesíti a lobogó szerinti állam halászati felügyelő központját és az Uniót, valamint tájékoztatja őket a vizsgálatok esetleges következményeiről.
            VI. FEJEZET
            
               TENGERÉSZEK FELVÉTELE
            
            1.   Az uniós hajótulajdonosok afrikai, karibi és csendes-óceáni (a továbbiakban: AKCS) állampolgárokat foglalkoztatnak az alábbi feltételekkel és korlátozásokkal:
            
                        (a)
                     
                     
                        a kerítőhálós tonhalhalászflotta esetében a harmadik ország halászati övezetében folytatott tonhalhalászat ideje alatt a foglalkoztatott tengerészek legalább 20 %-a AKCS-országokból származik,
                     
                  
                        (b)
                     
                     
                        a felszíni horogsoros halászhajók esetében a harmadik ország halászati övezetében folytatott halászat ideje alatt a foglalkoztatott tengerészek legalább 20 %-a AKCS-országokból származik.
                     
                  2.   A hajótulajdonosok törekszenek arra, hogy elsősorban elefántcsontparti tengerészeket vegyenek fel.
            3.   A Nemzetközi Munkaügyi Szervezetnek (ILO) a munkára vonatkozó alapelvekről és alapvető jogokról szóló nyilatkozata az uniós hajóira fölvett tengerészekre teljes egészében alkalmazandó. Ez különösen vonatkozik az egyesülési szabadságra, a munkavállalók szervezkedési jogának hathatós elismerésére, valamint a foglalkoztatásból és a foglalkozásból eredő hátrányos megkülönböztetés felszámolására.
            4.   Az AKCS-tengerészek munkaszerződését – amelynek egy-egy példányát az aláírók megkapják – a hajótulajdonosok képviselője/képviselői és a tengerészek és/vagy szakszervezeteik vagy képviselőik kötik meg. A szerződések biztosítják a tengerészek számára a rájuk alkalmazandó társadalombiztosítást, amely magában foglalja a halál, betegség és baleset esetére szóló biztosítást.
            5.   Az AKCS-tengerészek fizetését a hajótulajdonosok fizetik. A fizetést a hajótulajdonosok vagy képviselőik és a tengerészek és/vagy szakszervezeteik vagy képviselőik kölcsönös egyetértésével kell megállapítani. Az AKCS-tengerészek fizetése azonban nem lehet alacsonyabb a saját országból származó legénységnek fizetendő fizetésnél, és semmi esetre sem lehet kedvezőtlenebb az ILO-normákban előírtaknál.
            6.   Valamennyi uniós hajón alkalmazott tengerésznek meg kell jelennie a kijelölt hajó parancsnokánál a felvételére javasolt időpontot megelőző napon. Ha a tengerész nem jelenik meg a felvétel egyeztetett időpontjában, a tulajdonos automatikusan mentesül a tengerész fedélzetre felvételének kötelezettsége alól.
            7.   Ha hajó nem jelenik meg az egyeztetett időpontban az elefántcsontparti tengerész felvételére előzetesen kijelölt kikötőben, a hajótulajdonosnak napi 80 EUR összegű átalány formájában meg kell térítenie a tengerész kikötői várakozása során felmerült költségeket (szállás, étkezés, stb.).
            8.   Ha az elefántcsontparti tengerészt nem elefántcsontparti kikötőben teszik ki, a hajótulajdonos saját költségén biztosítja a tengerész Elefántcsontpartra való mielőbbi visszatérését.
            9.   A hajótulajdonosok évente közlik a hajóikra felvett tengerészekkel kapcsolatos információkat. E tájékoztatás során meg kell adni azon tengerészek számát, akik:
            
                        (a)
                     
                     
                        uniós állampolgárok,
                     
                  
                        (b)
                     
                     
                        valamely AKCS-ország állampolgárai, megkülönböztetve az elefántcsontparti és más AKCS-ország állampolgárságával rendelkezőket,
                     
                  
                        (c)
                     
                     
                        az AKCS-n és az Unión kívüli országok állampolgárai.
                     
                  10.   A hajótulajdonos szabadon választja ki a fedélzetre felveendő elefántcsontparti tengerészeket az elefántcsontparti tengerészeti igazgatóság által vezetett nyilvántartásból. A hajóparancsnok azonban eljuttatja az uniós hajók fedélzetén már dolgozó elefántcsontparti tengerészek listáját és személyazonosító okmányainak másolatát a tengerészeti igazgatóságnak.
            VII. FEJEZET
            
               MEGFIGYELŐK
            
            1.   A halászati tevékenységek megfigyelése
            A regionális megfigyelői rendszer kiépítéséig a megállapodás keretében az elefántcsontparti halászati övezetben folytatott halászatra engedéllyel rendelkező hajók az e fejezetben foglalt szabályokkal összhangban – regionális megfigyelők helyett – Elefántcsontpart által kijelölt megfigyelőket vesznek fedélzetre az e fejezet 4. pontjában foglalt feladatok elvégzésére.
            2.   Kijelölt hajók és megfigyelők
            Elefántcsontpart elkészíti azon hajók jegyzékét, amelyeknek megfigyelőt kell felvenniük a fedélzetre, valamint a hajóra való felvételre kijelölt megfigyelők jegyzékét. E jegyzékeket naprakészen kell tartani. Azokat elkészítésükkor azonnal, naprakésszé tételüket követően pedig negyedévente továbbítani kell az Uniónak.
            Elefántcsontpart az engedély kiadásának időpontjában, vagy legkésőbb 15 nappal a megfigyelő felvételének tervezett időpontja előtt közli az érintett hajótulajdonossal vagy annak képviselőjével a hajó fedélzetére felveendő, kijelölt megfigyelő nevét.
            A megfigyelő egy hajóút idejére marad a fedélzeten. Elefántcsontpart kifejezett kérésére azonban ez az időtartam az adott hajó útjainak átlagos időtartamától függően több hajóútra is kiterjedhet. Elefántcsontpart ezt az adott hajóra felveendő megfigyelő nevének közlésekor kéri.
            3.   A felvétel és a kiszállás feltételei
            A megfigyelők fedélzetre felvételének feltételeit a hajótulajdonos vagy azok képviselője és Elefántcsontpart közötti megegyezéssel kell meghatározni.
            A megfigyelő fedélzetre történő felvételére a hajótulajdonos által kiválasztott kikötőben, a kijelölt hajók jegyzékének bejelentését követően, az elefántcsontparti halászati övezetben tervezett első hajóút elején kell sort keríteni.
            Az érintett hajótulajdonosok két héten belül, tíznapos felmondási idővel közlik, hogy a megfigyelőket mikor és melyik kikötőben kívánják felvenni.
            Ha a megfigyelőt Elefántcsontparton kívüli országban veszik fel, a utazási költségeit a hajótulajdonos viseli.
            Ha a megfigyelő nem jelenik meg a meghatározott időpontban és helyen a megbeszélt időpontot követő 12 órán belül, a hajótulajdonos automatikusan mentesül a megfigyelő fedélzetre vételének kötelezettsége alól.
            A hajóparancsok a hatáskörébe tartozóan mindent megtesz annak érdekében, hogy biztosítsa a megfigyelő fizikai biztonságát és jólétét feladatai végzése közben.
            A megfigyelő részére minden, a feladatai ellátásához szükséges eszközt rendelkezésre kell bocsátani. A hajóparancsnok a megfigyelőnek hozzáférést biztosít a feladatai ellátásához szükséges kommunikációs eszközökhöz, a hajó halászati tevékenységeire közvetlenül vonatkozó iratokhoz, beleértve különösen a halászati naplót és a navigációs könyvet, valamint a hajó azon részeihez, amelyek a feladatai teljesítésének megkönnyítéséhez szükségesek.
            A hajótulajdonos saját költségére – a hajó gyakorlati lehetőségeihez mérten – biztosítja a megfigyelők tiszteket megillető feltételek szerinti elszállásolását és étkeztetését.
            A megfigyelők fizetését és társadalombiztosítási költségeit Elefántcsontpart fedezi.
            4.   A megfigyelő feladatai
            A megfigyelőt a hajó fedélzetén tisztként kell kezelni. Amikor a hajó Elefántcsontpart vizein tevékenykedik, a megfigyelő a következő feladatokat látja el:
            
                        —
                     
                     
                        a hajók halászati tevékenységének megfigyelése;
                     
                  
                        —
                     
                     
                        a halászati műveleteket végző hajók földrajzi helyzetének ellenőrzése;
                     
                  
                        —
                     
                     
                        tudományos programok keretében biológiai mintavételek végzése;
                     
                  
                        —
                     
                     
                        kimutatás készítése a használt halászeszközökről;
                     
                  
                        —
                     
                     
                        az elefántcsontparti halászati övezetben ejtett fogások hajónaplóba bejegyzett adatainak ellenőrzése;
                     
                  
                        —
                     
                     
                        a járulékos fogások százalékos arányának ellenőrzése és a visszadobott, forgalomba hozható halfajok mennyiségének becslése;
                     
                  
                        —
                     
                     
                        a halászati adatok közlése bármely megfelelő eszközzel, beleértve fogások és a járulékos halfogások mennyiségét is.
                     
                  5.   A megfigyelő kötelezettségei
            A hajón való tartózkodása alatt a megfigyelő:
            
                        —
                     
                     
                        mindent megtesz annak érdekében, hogy a hajóra való felvételének körülményei, valamint a hajó fedélzetén való tartózkodása ne szakítsa meg és ne zavarja a halászati műveleteket;
                     
                  
                        —
                     
                     
                        kellő gonddal kezeli a hajó fedélzetén található ezsközöket és berendezéseket, és tiszteletben tartja a hajóhoz tartozó összes dokumentum bizalmas jellegét;
                     
                  
                        —
                     
                     
                        a megfigyelési időszak végén, de még a hajó elhagyása előtt tevékenységi jelentést készít, amelyet meg kell küldeni az illetékes hatóságoknak, egy példányát pedig az Uniónak. A jelentést a hajóparancsnok jelenlétében aláírja, aki azt mellékletként kiegészítheti vagy kiegészíttetheti minden olyan észrevétellel, amelyet hasznosnak tart, és amelyet szintén aláír. A jelentés egy példányát a tudományos megfigyelő partraszállásakor át kell adni a hajó parancsnokának.
                     
                  6.   Átalányösszegű pénzügyi hozzájárulás
            Az engedélyért fizetendő éves előleg kifizetésének időpontjában a hajótulajdonos az uniós hajókra felveendő elefántcsontparti megfigyelők költségeihez való hozzájárulás céljából hajónként 400 EUR átalányösszegű éves pénzügyi hozzájárulást fizet az Elefántcsontpartnak.
            VIII. FEJEZET
            
               JOGSÉRTÉSEK
            
            1.   A jogsértések kezelése
            Elefántcsontpartnak az e melléklet rendelkezéseivel összhangban halászati engedéllyel rendelkező uniós hajók által elkövetetett minden jogsértést 24 órán belül be kell jelentenie az Uniónak. A jogsértéssel kapcsolatos jegyzőkönyvet 7 munkanapon belül meg kell küldeni az Uniónak és a lobogó szerinti államnak.
            2.   Hajók átirányítása – tájékoztató értekezlet
            Minden, vélhetően jogsértő uniós hajó kötelezhető halászati tevékenységének beszüntetésére és adott esetben – ha a hajó a tengeren tartózkodik – valamely elefántcsontparti kikötőbe való visszatérésre.
            Az engedéllyel rendelkező uniós hajók átirányításáról Elefántcsontpart legfeljebb 24 órán belül értesíti az Uniót. Ezen értesítéshez csatolni kell a jogsértés írásbeli bizonyítékait.
            A hajóval, a hajóparancsnokkal, a legénységgel vagy a rakománnyal szemben hozandó intézkedések – kivéve a bizonyítékok megőrzését szolgáló intézkedéseket – meghozatala előtt Elefántcsontpart az Unió kérésére a hajó átirányításáról szóló értesítést követő egy munkanapon belül tájékoztató értekezletet szervez a hajó átirányításához vezető tények tisztázása és az esetleges további lépések ismertetése érdekében. Ezen a tájékoztató értekezleten részt vehet a hajó lobogója szerinti állam képviselője.
            3.   A jogsértés szankcionálása – vitarendezési eljárás
            A megállapított jogsértés szankcióját Elefántcsontpart az elefántcsontparti jogszabályokksl összhangban állapítja meg.
            Amikor a jogsértés rendezése bírósági eljárást von maga után, annak megindítása előtt – amennyiben a jogsértés nem minősül bűncselekménynek – Elefántcsontpart és a hajótulajdonos vagy annak képviselője vitarendezési eljárást indíthatnak a szankció feltételeinek és mértékének megállapítása érdekében. A hajó lobogója szerinti állam és az Unió képviselője részt vehet e vitarendezési eljárásban. A vitarendezési eljárásnak a hajó átirányításáról szóló értesítéstől számított legkésőbb három napon belül be kell fejeződnie.
            4.   Jogi eljárások – banki biztosíték
            Ha a vitarendezési eljárás eredménytelen, és a jogsértést az illetékes bírói szerv elé terjesztik, a jogsértő hajó tulajdonosának az Elefántcsontpart által meghatározott összegű banki biztosítékot kell elhelyeznie az Elefántcsontpart által megjelölt banknál, mely biztosíték a hajó átirányításával kapcsolatos költségek, a becsült pénzbírság és az esetleges kártérítés fedezetéül szolgál. A banki biztosíték a bírósági eljárás végéig zárolva marad.
            A banki biztosítékot az ítélet kihirdetése után fel kell szabadítani és azt a hajótulajdonosnak haladéktalanul vissza kell adni:
            
                        (a)
                     
                     
                        teljes egészében, ha az ítélet nem szab ki semmilyen szankciót;
                     
                  
                        b)
                     
                     
                        a fennmaradó egyenleg mértékéig, amennyiben a szankció a banki biztosíték mértékénél alacsonyabb pénzbüntetést ír elő.
                     
                  Elefántcsontpart az ítélet kihirdetésétől számított hét munkanapon belül tájékoztatja az Uniót a bírósági eljárás eredményéről.
            5.   A hajó felszabadítása és a személyzet szabadon engedése
            A hajó és legénysége elhagyhatja a kikötőt, ha:
            
                        a)
                     
                     
                        teljesítették a jogvita egyezség útján történő rendezéséből eredő kötelezettségeket; vagy
                     
                  
                        b)
                     
                     
                        letétbe helyezték a banki biztosítékot.
                     
                  Függelékek
            
                     
                        1.
                     
                     
                        Az engedély iránti kérelem formanyomtatványa
                     
                  
                     
                        2.
                     
                     
                        Adatlap
                     
                  
               (1)  Az Európai Parlament és a Tanács (EU) 2017/2403 rendelete (2017. december 12.) a külső vizeken halászó flották fenntartható kezeléséről, valamint az 1006/2008/EK tanácsi rendelet hatályon kívül helyezéséről (HL L 347., 2017.12.28., 81. o.).
         
         
            
               1. függelék
               Szövege kép
               
                  Az engedély iránti kérelem formanyomtatványa
                  EURÓPAI UNIÓ–ELEFÁNTCSONTPART HALÁSZATI MEGÁLLAPODÁSHALÁSZATI ENGEDÉLY IRÁNTI KÉRELEM
                  I. KÉRELMEZŐ
                  1. A hajótulajdonos neve: Állampolgárság:
                  2. A hajótulajdonos szövetségének vagy képviselőjének neve:
                  3. A hajótulajdonos szövetségének vagy képviselőjének címe:
                  4. Telefon:
                  5. E-mail-cím:
                  6. Hajóparancsnok neve: Állampolgárság:
                  7. Az elefántcsontparti ügynök neve:
                  II. A HAJÓ ÉS ANNAK AZONOSÍTÁSA
                  1. A hajó neve:
                  2. Lobogó szerinti állam:
                  3. Korábbi lobogó (adott esetben):
                  4. Jelenlegi lobogó megszerzésének dátuma:
                  5. Külső lajstromszám:
                  6. Lajstromozási kikötő: MMSI:
                  7. IMO-szám: ICCAT-szám:
                  8. Építés éve és helye:
                  9. Rádióhívójel: Hívófrekvencia:
                  10. Hajótest szerkezeti anyaga: acél fa poliészter egyéb
                  III. MŰSZAKI JELLEMZŐK ÉS FELSZERELÉS
                  1. Teljes hosszúság: Szélesség:
                  2. Tonnatartalom (a Londoni szabályok szerinti BT-ben kifejezve):
                  3. A főmotor teljesítménye kW-ban: Gyártmány: Típus:
                  4. A hajó típusa: Halászati kategória:
                  5. Halászeszközök:
                  6. Halászati övezetek: Célfajok:
                  7. Legénység teljes létszáma:
                  8. Fedélzeti tartósítási mód: friss hűtés vegyes fagyasztás
                  9. Fagyasztókapacitás 24 órára (tonnában):
                  10. Tárolókapacitás: Szám:
                  Kelt: , -án/-én
                  A kérelmező aláírása:
               
            
         
         
            
               2. függelék
               Adatlap
               FAGYASZTÓVAL FELSZERELT KERÍTŐHÁLÓS TONHALHALÁSZHAJÓK ÉS FELSZÍNI HOROGSOROS HAJÓK
               1.   Halászati övezet:
               az alapvonalaktól számított 12 tengeri mérföld széles tengersávon kívüli vizek.
               2.   Engedélyezett halászeszközök:
               
                            
                        
                        
                           kerítőháló
                        
                     
                            
                        
                        
                           felszíni horogsor
                        
                     3.   Tilalom hatálya alá tartozó fajok:
               A vándorló fajokról szóló egyezménnyel és az ICCAT ajánlásaival összhangban az óriáscápa (Cetorhinus maximus), a nagy fehércápa (Carcharodon carcharias), a nagyszemű rókacápa (Alopias superciliosus), a Sphyrnidae családba tartozó cápafajok (a pörölycápák kivételével), a fehérorrú cápa (Carcharhinus longimanus) és a selyemcápa (Carcharhinus falciformis), a homoki tigriscápa (Carcharias taurus) és a közönséges kutyacápa (Galeorhinus galeus) halászata tilos.
               A két Fél a tudományos ajánlások alapján a vegyes bizottság keretében konzultál egymással Az adott jegyzék naprakésszé tétele érdekében.
               4.   A hajótulajdonosok által fizetendő díjak:
               
                           
                                       4.1.
                                    
                                    
                                       Pótlólagos díj kifogott tonnánként
                                    
                                 
                        
                           60 EUR/tonna a jegyzőkönyv alkalmazásának első két évében, a rákövetkező években pedig 70 EUR/tonna.
                        
                     
                           
                                       4.2.
                                    
                                    
                                       Éves átalánydíj
                                    
                                 
                        
                           A kerítőhálós tonhalhalászhajók esetében 7 620  EUR a jegyzőkönyv alkalmazásának első két évében, a rákövetkező években pedig 8 890  EUR.
                           A felszíni horogsoros halászhajók esetében 2 400  EUR a jegyzőkönyv alkalmazásának első két évében, a rákövetkező években pedig 2 800  EUR.
                        
                     
                           
                                       4.3.
                                    
                                    
                                       Megfigyelői átalánydíj
                                    
                                 
                        
                           400 EUR/hajó/év
                        
                     
                           
                                       4.4.
                                    
                                    
                                       Segédhajók díja
                                    
                                 
                        
                           3 500  EUR/hajó/év
                        
                     
                           
                                       5.
                                    
                                    
                                       Halászatra engedéllyel rendelkező hajók száma
                                    
                                 
                        
                           28 kerítőhálós tonhalhalászhajó
                           8 felszíni horogsoros halászhajó